EkBass/fiwiki-20250220-pages-articles huggingface dataset:
Potamós (Korfu)

Potamós () on Kreikan kaupunki, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Potamós on osa saaren pääkaupungin Korfu kaupungin kaupunkiyhdyskuntaa. Kaupungin väkiluku on 3 840 (vuonna 2011). Potamós, suomeksi ”Joki”, sijaitsee lähellä saaren itärannikkoa noin neljä kilometriä länteen Korfun kaupungin keskustasta. Se on saaren kolmanneksi suurin kaupunki pääkaupungin ja Kanálin jälkeen, ja se on nykyisin käytännössä Korfun kaupungin esikaupunkialuetta. Kaupunki on saanut nimensä sen vierestä virtaavasta pienestä joesta. == Lähteet == == Aiheesta muualla == Luokka:Jooniansaarten kaupungit Luokka:Keski-Korfu ja Diapontiset saaret
Sarantáporos (Epeiros)

Sarantáporos () on joki, joka virtaa Epeiroksessa luoteisessa Kreikassa sekä eteläisessä Albaniassa. Sen pituus on noin 50 kilometriä. Joki saa alkunsa Grámmos-vuorelta Píndos-vuoristosta ja se laskee Aóos-jokeen. Sarantáporos on Aóoksen merkittävin sivujoki Voïdomátis-joen ohella. == Lähteet == Luokka:Albanian maantiede Luokka:Kreikan joet Luokka:Aóoksen vesistö Luokka:Ioánnina (alueyksikkö) Luokka:Gjirokastërin maakunta Luokka:Korçën maakunta
Sarantáporos (Thessalia)

Sarantáporos () on joki, joka virtaa Thessaliassa Kreikassa. Sen pituus on noin 20 kilometriä. Joki saa alkunsa Kamvoúnia-vuorilta Sérvian kaakkoispuolelta ja se laskee Titarísios-jokeen Miléan (Milián) kylän lähellä. Joen pohjoispuolella sijaitsee siitä nimensä saanut Sarantáporon kylä. Joella käytiin ensimmäiseen Balkanin sotaan kuulunut Sarantáporoksen taistelu vuonna 1912. == Lähteet == Luokka:Kreikan joet Luokka:Thessalia Luokka:Pineióksen vesistö (Thessalia)
Sarantáporos

Sarantáporos () voi viitata seuraaviin jokiin Kreikassa: * Sarantáporos, joki Epeiroksessa * Sarantáporos, joki Thessaliassa == Katso myös == * Sarantáporo, kylä ja Elassónan kunnan kunnallisyksikkö Lárisan alueyksikössä Thessalian alueella
Venétikos

Venétikos () on joki, joka virtaa Länsi-Makedoniassa Kreikassa. Joki saa alkunsa Smólikas-vuorelta Píndos-vuoristosta. Se virtaa Grevenán kaupungin eteläpuolelta ja laskee Aliákmonas-jokeen lähellä Agápin kylää. == Lähteet == == Aiheesta muualla == Luokka:Grevená (alueyksikkö) Luokka:Kreikan joet Luokka:Aliákmonaksen vesistö
Víkos

Víkos () on Kreikan kylä, joka sijaitsee Víkoksen rotkon pohjoispäässä noin 51 kilometriä pohjoisluoteeseen Ioánninan kaupungista. Se kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Kylän väkiluku on 26 (vuonna 2011). thumb|left|240px|Víkoksen rotko Víkoksen kylästä nähtynä. Aiemmin Víkos kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä on osa Arístin kyläyhdyskuntaa. Víkoksen kylästä on hyvä näköala Víkoksen rotkoon, josta se on saanut nimensä. Kylä on yleinen lähtöpiste rotkoon suuntautuville vaelluksille. Kylän lähellä sen kaakkoispuolella on Panagía Spiliótissan eli Luolan Neitsyt Marian kirkko. == Lähteet == Luokka:Epeiroksen kylät Luokka:Zagóri
Voïdomátis

Voïdomátis () on joki, joka virtaa Epeiroksessa luoteisessa Kreikassa. Se on Aóos-joen sivujoki. Joki saa alkunsa Víkoksen kylän läheltä. Se virtaa Víkoksen rotkon pohjalla ja laskee Aóokseen lähellä Kallithéan ja Kleidonián kyliä. == Lähteet == == Aiheesta muualla == Luokka:Ioánnina (alueyksikkö) Luokka:Kreikan joet Luokka:Aóoksen vesistö
Jacques Georges

Jacques Georges (30. toukokuuta 1916 – 25. helmikuuta 2004) oli ranskalainen jalkapallovaikuttaja. Georges toimi Euroopan jalkapalloliiton Uefan puheenjohtajana vuosina 1983–1990. Ranskan jalkapalloliiton FFF:n puheenjohtajana hän toimi vuosina 1968–1972. Jacques Georges on valmistunut HEC Parisista.Jacques Georges est mort ==Lähteet== Luokka:Ranskalaiset urheiluvaikuttajat Luokka:UEFAn puheenjohtajat Luokka:Vuonna 1916 syntyneet Luokka:Vuonna 2004 kuolleet
Ebbe Schwartz

Ebbe Schwartz (3. toukokuuta 1901 – 19. lokakuuta 1964) oli tanskalainen jalkapallovaikuttaja. Schwartz toimi Euroopan jalkapalloliiton Uefan ensimmäisenä puheenjohtajana vuosina 1954–1962. Hän toimi urallaan myös kansainvälisen jalkapalloliiton Fifan hallituksen jäsenenä ja varapuheenjohtajana sekä Tanskan jalkapalloliiton puheenjohtajana. Luokka:Tanskalaiset urheiluvaikuttajat Luokka:UEFAn puheenjohtajat Luokka:Vuonna 1901 syntyneet Luokka:Vuonna 1964 kuolleet
Fred Karinen

Fred Karinen (1861 Kaavuono – 9. syyskuuta 1909 Astoria) oli amerikansuomalainen sanomalehtien kustantaja ja toimittaja. Karinen muutti vanhempiensa mukana Norjasta Yhdysvaltoihin vuonna 1871. Hän toimi Hancockissa ensimmäisen amerikansuomalaisen lehden ja sen seuraajien Swen Tuuvan ja Sankarin Maineen latojana. Vuonna 1880 Karinen muutti Calumetiin, jossa hän latoi toista Amerikan Suomalaista Lehteä. Sittemmin hän muutti Minneapolisiin latomaan Uutta Kotimaata. Uudessa Kotimaassa työskennelleet Karinen ja Alex Wirtamo muuttivat vuonna 1884 Ashtabula Harboriin, jossa he perustivat Charles Steenroosin ja Asser Ansonin kanssa Yhdysvaltain Sanomia julkaisseen kustannusyhtiön. Wirtamon liityttyä kilpailevaan Pohjantähteen Yhdysvaltain Sanomien toimittajana työskenteli Karisen ohella August Edwards. Vuonna 1889 Karinen muutti Ishpemingiin, jossa hän ryhtyi toimittamaan Suomalaisen Kansallis-Raittius-Veljeysseuran Työmies-lehteä. Raittiusliikkeen ja toimittajan tiet erosivat pian ja Karinen jatkoi lehden julkaisemista omissa nimissään. Vuonna 1892 hän muutti Työmiehen Minneapolisiin, jossa se sulautui August Edwardsin Yhdysvaltain Sanomiin muodostaen Amerikan Uutiset. Vuonna 1893 Karinen siirsi Amerikan Uutiset Calumetiin, jossa siihen sulautui Hannes Helan vuonna 1890 perustama Kalevan Kaiku. Lehden toimittajana työskenteli Kalle Haapakoski. Vuonna 1898 Karinen aloitti Calumetissa Haapakosken toimittaman Päivän Uutiset, joka ilmestyi vain muutaman kuukauden ajan.Amerikan Suometar, s. 86–87. Vuonna 1903 Karinen myi lehtiyrityksensä Päivälehden kustannusyhtiölle, työskenteli vähän aikaa sen taloudenhoitajana ja sittemmin kauppiaana Lauriumissa ja Red Jacketissa. Vuonna 1905 Karinen muutti Astoriaan, jossa hän julkaisi kuolemaansa saakka Kalle Haapakosken toimittamaa Lännen Uutiset -lehteäAmerikan Suometar, s. 88.. Karinen ampui itsensä kapakan takahuoneessa. Syyksi mainittiin rahahuolet. ==Lähteet== * ===Viitteet=== Luokka:Amerikansuomalaiset henkilöt Luokka:Yhdysvaltalaiset kustantajat Luokka:Yhdysvaltalaiset toimittajat Luokka:Vuonna 1861 syntyneet Luokka:Vuonna 1909 kuolleet Luokka:Itsemurhan tehneet
Ylikurssirahasto

Ylikurssirahasto on kirjanpidossa joidenkin vanhojen suomalaisten osakeyhtiöiden ja osuuskuntien taseessa oleva erä. Ylikurssirahasto kuuluu osakeyhtiön tai osuuskunnan sidottuun omaan pääomaan. Nykyisin ylikurssirahastoa ei tavallisesti enää kerry, mutta sitä voi alentaa. == Osakeyhtiön ylikurssirahasto == === Ylikurssirahaston syntyminen === Vanhan osakeyhtiölain yhtiön oli siirrettävä tietyt erät ylikurssirahastoon. Ylikurssirahastoon oli siirrettävä seuraavat erät: * ”Ylikurssi” eli uusmerkinnässä osakkeista yli niiden nimellisarvon maksettu määrä (emissiovoitto). Ylikurssi syntyi, jos osakkeen merkintähinta ylitti sen nimellisarvon. * Myyntivoitto, joka oli syntynyt yhtiön omien tai emoyhtiön osakkeiden myynnistä. Tämä oli tehtävä riippumatta siitä, millä tavalla yhtiö on saanut osakkeitaan haltuunsa. * Määrä, joka oli saatu optio-oikeuteen tai vaihtovelkakirjaan perustuvasta merkintäoikeudesta. * Korvaus, joka oli saatu osakeannissa merkittyjen osakkeiden maksamatta jättämisestä. Omien osakkeiden myyntitappiosta ei kuitenkaan osakeyhtiölaissa ollut mitään nimenomaisia säännöksiä. Lisäksi ylikurssirahastoon kirjattiin mm. osakepääoman alentamismäärä, jota ei käytetty tappion kattamiseen. Kirjanpidollisesti tämä ei ole mitenkään poikkeava erä.http://ktm.elinar.fi/ktm/fin/kirjanpi.nsf/717602942eb71ebdc22570210049e02b/bd8ebb4ca2fd6b53c22568e900486657?OpenDocument Kirjanpitolautakuntahttp://www.taloussanomat.fi/arkisto/2003/02/21/osakeyhtion- jakokelpoiset-varat/200323123/12 Taloussanomat 21.3.2003 === Ylikurssirahasto nykyisin === Nykyisin ylikurssirahastoa ei voi enää kerryttää, ellei kerryttäminen perustu vanhan osakeyhtiölain aikana tehtyyn päätökseen, jossa erä on nimenomaisesti määrätty merkittäväksi ylikurssirahastoon. Ylikurssirahastoa voidaan käyttää osakepääoman korottamiseen. Ylikurssirahastoa voidaan myös alentaa noudattaen osakeyhtiölain säännöksiä osakepääoman alentamisesta. Jos osakeannissa nykyisin saadaan ylikurssia eli osakkeen merkintähinta ylittää osakepääomaan merkittävän määrän, ylimenevä osa kirjataan tavallisesti sijoitetun vapaan oman pääoman rahastoon. == Osuuskunnan ylikurssirahasto == Vanhan osuuskuntalain mukaan ylikurssirahastoon kirjattiin muun muassa liittymismaksu ja se osa osuusmaksusta, lisäosuusmaksusta ja sijoitusosuusmaksusta, jota ei palautettu tai käytetty muuhun tarkoitukseen. Ylikurssirahastoon kirjattiin myös sijoitusosuuksien myyntivoitto. Osuuskunnan ylikurssirahastoa voi alentaa samoin edellytyksin kuin vararahastoa. Siitä voi myös siirtää varoja osuuskunnan osakepääomaan. ==Lähteet== Luokka:Taseen rahastot Luokka:Osakeyhtiöt Luokka:Osuustoiminta
Asuntopolitiikka (lehti)

Asuntopolitiikka oli suomalainen asuntopoliittinen mielipidelehti, jota Väestöliiton asuntoasiaintoimisto alkoi julkaista vuonna 1950. Kahdeksansivuista lehteä julkaistiin neljä kertaa vuodessa ja sitä jaettiin ilmaiseksi rakentamiseen kytköksissä oleville päätöksentekijöille ja arkkitehdeille. Lehden toimituksen mukaan Asuntopolitiikan oli tarkoitus tarjota päätöksentekijöille tietoa ”asuntokysymyksen alalla tapahtuvasta vilkaasta kehityksestä” niin maailmalta kuin kotimaasta. Lehden sivuilla esitettiin läpi 1950-luvun kärkkäitä vaatimuksia rakentamiseen, kaavoittamiseen ja asuntorahoittamiseen liittyvän lainsäädännön kehittämiseksi. Asuntopolitiikka ajoi nimenomaan kaupunkien asuntorakentamisen tehostamista sekä vuonna 1949 säädettyjen arava-lakien jatkamista.Juntto, s. 212 Lehden ensimmäinen päätoimittaja oli Yrjö Kouti (tuolloin Kankaanpää). Vuonna 1953 päätoimittajaksi tuli Heikki von Hertzen. Toimituskuntaan kuuluivat muun muassa Otto-Iivari Meurman, Alvar Aalto, Gunnar Modeen, Maiju Gebhard ja Esko Suhonen. Heti lehden ensimmäisessä numerossa Helsingin kaupungille esitettiin 10-kohtainen esityslista, jossa muun muassa vaadittiin laadittavan sellainen asuntotuotanto-ohjelma, jonka puitteissa rakennettavista asuinalueista muodostuisi alusta alkaen ”elinkelpoisia asumalähiöitä”. Lehti piti huonona asuntopolitiikkana ja kaupunkirakentamisena muun muassa Helsingin ensimmäisiä arava-taloja Mannerheimintien ja Keskuspuiston välillä. Ankaraa kritiikkiä sai osakseen myös Sörnäisten ja Kallion saneeraussuunnitelmat. == Lähteet == * === Viitteet === Luokka:Asuntopolitiikka Luokka:Suomalaiset lehdet
Vanitas vanitatum

Vanitas vanitatum voi tarkoittaa seuraavia asioita * Vanitas - asetelmamaalausten aihepiiri, joka muistuttaa kuolevaisuudesta * Vanitas vanitatum et omnia vanitas - latinankielinen mietelause
Reinhold Hanning

Reinhold Hanning (28. joulukuuta 1921 Helpup, Saksa – 30. toukokuuta 2017 Lage, Saksa) oli saksalainen tuomittu natsisotarikollinen, joka toimi Auschwitzin keskitys- ja tuhoamisleirin vartijana. Hänet tuomittiin vuonna 2016 viiden vuoden vankeuteen osallisuudesta 170 000 murhaan. Hanning syntyi vuoden 1921 loppupuolella. Hän liittyi Hitler-Jugendiin 14-vuotiaana joko vuoden 1935 lopussa tai vuonna 1936, ja hän liittyi vapaaehtoisena Waffen-SS- joukkoihin 18-vuotiaana vuonna 1940. Hänet lähetettiin helmikuussa 1942 vartijaksi Auschwitzin leirille. Hanning oli yksi niistä SS-miehistä, jotka saattoivat juutalaisvangit kaasukammioihin näiden saavuttua leirille junalla. Syyskuussa 1943 hänet ylennettiin Unterscharführeriksi. Vuonna 1944 hänet siirrettiin Sachsenhausenin keskitysleirille. Hanning vangittiin toukokuussa 1945, ja hänet vapautettiin vuonna 1948. Vapauduttuaan hän toimi lyhyen aikaa brittiläisten joukkojen kokkina. Myöhemmin hän aloitti uran liikemiehenä ja vetäytyi eläkkeelle vuonna 1984. Hanning myönsi toimineensa keskitysleirinvartijana, mutta kiisti osallisuutensa murhiin. ==Lähteet== Luokka:Vuonna 1921 syntyneet Luokka:Vuonna 2017 kuolleet Luokka:SS-sotilaat Luokka:Sotarikoksista vankeuteen tuomitut
Valtteri Ilomäki

Valtteri Ilomäki (s. 25. helmikuuta 1997 Tampere) on suomalainen jääkiekkopuolustaja, joka pelaa II-Divisioonan joukkue Kisa-Eaglesissä. Hän laukoo oikealta. == Ura == === Seuraura === Ilomäki on Tampereen Ilveksen kasvatti. Hän voitti kaudella 2013–2014 B2-nuorten SM-sarjan pudotuspelien puolustajien piste- ja maalipörssin tehoilla 6+4=10. Ilomäki voitti kauden päätteeksi B2-nuorten Suomenmestaruuden. Kauden 2014–2015 hän pelasi Yhdysvalloissa NAPHL-juniorisarjan New Hampshire Jr. Monarchsin joukkueessa ja Ilomäki pelasi myös sarjan tähdistöottelussa. Kaudeksi 2015–2016 hän palasi Ilvekseen, jossa Ilomäki voitti kauden päätteeksi A-nuorten Suomenmestaruuden. Huhtikuussa 2016 Ilomäki teki Ilveksen kanssa vuoden mittaisen SM- liigasopimuksen. Hän teki liigadebyyttinsä kauden 2016–2017 avauskierroksella 16. syyskuuta 2016 vieraissa JYPiä vastaan. Ilomäki merkittiin Ilveksen seitsemänneksi puolustajaksi ja hän sai ottelussa jääaikaa 3.29 minuuttia. Ilomäki sai myös tehomerkinnän +1. Liigauransa avausmaalin hän teki 14. tammikuuta 2017 KooKoota vastaan. Jarno Peltonen valitsi Ilomäen ottelun Alumnien tähtien ykköstähdeksi. Kaikkiaan Ilomäki teki tulokaskautensa aikana 41 runkosarjaottelussa tehot 1+2=3. Hän ei kuitenkaan mahtunut pudotuspeleissä kertaakaan Ilveksen kokoonpanoon. Ilomäki pelasi kauden aikana miesten pelejä myös 11 Mestis-ottelua lainalla Lempäälän Kisassa. Tammikuussa 2017 hän teki Ilveksen kanssa kaksivuotisen jatkosopimuksen. Alkukauden 2017–2018 Ilomäki pelasi suurimmaksi osaksi lainalla LeKissä. Hän pelasi Ilveksessä 16 runkosarjaottelua ilman tehopisteitä, kunnes helmikuussa 2018 Ilomäki siirtyi loppukauden sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Panterniin. Huhtikuussa 2018 hän teki joukkueen kanssa vuoden mittaisen jatkosopimuksen. Kaudeksi 2019–2020 Ilomäki palasi Suomeen ja siirtyi vuoden mittaisella sopimuksella Mestiksen nousijajoukkue Kajaanin Hokkiin. Siirron taustalla oli myös hänen varusmiespalveluksensa Kainuun prikaatissa. Ilomäki siirtyi kaudeksi 2020–2021 vuoden mittaisella sopimuksella Mestis-joukkue TUTO Hockeyn riveihin. Kaudeksi 2021–2022 hän siirtyi vuoden mittaisella sopimuksella KOOVEE:hen. === Maajoukkueura === Ilomäki on pelannut kymmenen nuorten maaottelua. == Tilastot == 2015–2016 Ilves A-SM 35 1 4 5 34 4 1 1 2 2 2016–2017 Ilves A-SM 5 1 4 5 4 6 1 2 3 4 Ilves SM-liiga 41 1 2 3 6 – – – – – LeKi Mestis 11 0 2 2 2 – – – – – 2017–2018 Ilves A-SM 9 0 2 2 6 – – – – – Ilves SM-liiga 16 0 0 0 0 – – – – – LeKi Mestis 22 0 3 3 48 – – – – – IK Pantern Allsvenskan 10 0 3 3 6 – – – – – 2018–2019 IK Pantern Allsvenskan 49 2 5 7 59 – – – – – 2019–2020 Hokki Mestis 44 2 8 10 36 – – – – – 2020–2021 TUTO Hockey Mestis 26 4 5 9 26 2 0 0 0 0 2 kautta yhteensä SM-liiga 57 1 2 3 6 – – – – – 4 kautta yhteensä Mestis 103 6 18 24 112 2 0 0 0 0 2 kautta yhteensä Allsvenskan 59 2 8 10 65 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Gilbert Chapron

Gilbert Chapron (7. lokakuuta 1933 Blois – 5. syyskuuta 2016) oli ranskalainen nyrkkeilijä ja olympiamitalisti. Chapron voitti 75 kilogramman painoluokassa olympiapronssia Melbournessa 1956.Olympics at Sports-Reference.com Hän joutui luovuttamaan välieräottelunsa kurkkuongelmien vuoksi. Chapron kuoli 82-vuotiaana 5. syyskuuta 2016.http://www.lanouvellerepublique.fr/Loir-et- Cher/Sport/Sports-de-Combat/Boxe/n/Contenus/Articles/2016/09/08/Chapron-l- homme-de-Melbourne-2831581 == Lähteet == * Gilbert Chapron Bio, Stats and Results Olympics at Sports-Reference.com === Viitteet === Luokka:Ranskalaiset nyrkkeilijät Luokka:Ranskalaiset olympiamitalistit Luokka:Vuonna 1933 syntyneet Luokka:Vuonna 2016 kuolleet
Euraasian talousunioni

Euraasian talousunioni (, , , , ; lyh. JeAES) on viidestä Itsenäisten valtioiden yhteisön jäsenestä koostuva poliittinen ja taloudellinen toimielin. Unionin jäsenmaat ovat Armenia, Kazakstan, Kirgisia, Valko-Venäjä ja Venäjä. Talousunionin taustalla on 2001–2014 toiminut Euraasian talousyhteisö sekä Kazakstanin, Valko-Venäjän ja Venäjän muodostama tulliliitto (2010–2014).Tilannekatsaus itäisen naapurialueen maiden kanssa tehtävän tulliyhteistyön edistymisestä annettuihin neuvoston päätelmiin Komission kertomus neuvostolle, Euroopan komissio, Euroopan unioni Talousunioni on pinta-alaltaan viisinkertainen Euroopan unioniin verrattuna, mutta sen väkiluku on vain kolmannes ja talouselämän laajuus kuudennes EU:sta.Risto Makkonen: Euraasian unioni 16.1.2015, radiokolumni, Yle-Areena, areena.yle.fi, viitattu 9.9.2015 ==Historia== Ajatuksen unionista esitti jo Kazakstanin silloinen presidentti Nursultan Nazarbajev vuonna 1994 Moskovan valtionyliopistolla pitämässään puheessa. Uudelleen tavoitteen unionin muodostamisesta toi esille Venäjän presidentti Vladimir Putin vaalikampanjassaan vuonna 2011. Venäjä, Valko-Venäjä ja Kazakstan, joiden välillä oli jo tulliliitto, ottivat viralliseksi tavoitteekseen unionin muodostamisen vuoteen 2015 mennessä. Samalla luotiin Euroopan komissiota vastaava Euraasian talouskomissio. Toukokuun 2014 alussa kerrottiin, että kolme valtionpäämiestä ovat päässeet jo pitkälle unionin perustamissopimuksen luonnoksen käsittelyssä. Keskusteluissa sovittiin alustavasti myös Euraasian unionin yhteismarkkinoista öljyn, öljynjalostustuotteiden ja maakaasun osalta vuoteen 2025 mennessä. Valko-Venäjän johto on toivonut nopeampaa yhteismarkkinaa tältä osin. Euraasian talouskomission sijainniksi on alustavasti sovittu Moskova ja unionin vuonna 2025 perustettavaksi aiotun taloudellisen säätelyelimen paikaksi Almaty. Unionisopimuksen käsittelyä jatkettiin toukokuun 2014 lopulla Astanassa, jolloin Venäjän, Kazakstanin ja Valko-Venäjän valtionpäämiehet allekirjoittivat perustamista koskevan asiakirjan. Unioni aloitti toimintansa vuoden 2015 alusta. Venäjän presidentti Vladimir Putin on ehdottanut maiden välille yhteisvaluuttaa.Putin calls for Currency Union Moscow Times Euraasian talousunionin osuus Venäjän ulkomaankaupasta on kymmenen prosenttia, mutta Venäjän tärkein kauppakumppani on Euroopan unioni noin 50 % osuudella.Ulkoministeri Soinin puhe Suomalaisen klubin ulkopoliittisessa illassa Puheet, Ajankohtaista, Ulkoministeriö ==Jäsenmaat== * (2015) * (2015) * (2015) * (2015) * (2015) ===Tarkkailijamaat=== * ( 2020) * (2017) * (2017) ===Tulevia jäsenmaita=== * * * * ==Vapaakauppa-aluesopimukset == * * * * * ==Vapaakauppa- aluesopimusneuvottelut käynnissä == * * * * * * * * * * == Rakennekehitys == ==Katso myös== *Venäjän talous *Valko-Venäjän talous == Lähteet == == Aiheesta muualla == * Eurasian Economic Union Luokka:Kansainväliset talousjärjestöt Luokka:Kansainväliset poliittiset järjestöt luokka:Euroopan talous luokka:Aasian talous Luokka:Kauppaliitot
Ilomäki

Ilomäki on suomalainen sukunimi. Ilomäki on ollut suojattu sukunimi, jolloin suvun ulkopuolinen ei ole voinut ottaa samaa nimeä. Ilomäki on aikanaan suojattu Suomalaisuuden Liitossa. Ilomäki sukunimenä on muun muassa seuraavilla henkilöillä: * Alli Lahtinen (o.s. Ilomäki, 1926–1976), sosiaalidemokraattinen poliitikko, sosiaali- ja terveysministeri * Anna Ilomäki (s. 1970), pika-aitajuoksija * Arttu Ilomäki (s. 1991), jääkiekkoilija * Eero Ilomäki (s. 1962), pesäpalloilija * Frans Ilomäki (1891–1958), jääkärieversti * Jouni Ilomäki (s. 1962), painija ja valmentaja * Tapio Ilomäki (1904–1955), elokuvamusiikin säveltäjä * Toivo Ilomäki (1917–1965), Mannerheim-ristin ritari * Valtteri Ilomäki (s. 1997), jääkiekkoilija. == Lähteet ==
Reijo Alatörmänen

Reijo Kalevi Alatörmänen (27. marraskuuta 1938 Kittilä – 14. tammikuuta 2022 KeminmaaKuolinilmoitus. Kittilälehti 24.2.2022, s. 6.) oli suomalainen toimittaja. Hän toimi Pohjolan Sanomat -lehden toimittajana, toimitussihteerinä, toimituksen päällikkönä ja päätoimittajana. Alatörmäsen vanhemmat olivat maanviljelijä Esko Abiel Alatörmänen ja opettaja Eeva Luomala. Hänen puolisonsa vuodesta 1963 oli Suoma Irene Salmela. Alatörmänen tuli ylioppilaaksi 1960 ja harjoitti sanomalehtiopintoja Yhteiskunnallisessa korkeakoulussa 1965. Toimittuaan opettajana Rovaniemen maalaiskunnassa 1961–1962 ja Pellossa 1962–1963 hän tuli Pohjolan Sanomien toimittajaksi 1965. Lehden toimitussihteerinä Alatörmänen työskenteli 1967–1973 ja toimituksen päällikkönä 1973–1980, päätoimittaja hän oli 1980–1996. == Lähteet == Luokka:Suomalaiset päätoimittajat Luokka:Vuonna 1938 syntyneet Luokka:Vuonna 2022 kuolleet
August Edwards

August Edwards (11. marraskuuta 1855 Hamina – 10. lokakuuta 1919 Ashtabula Harbor) oli amerikansuomalainen sanomalehtien toimittaja ja julkaisija. Häntä on pidetty yhtenä amerikansuomalaisen lehdistön tienraivaajista. Edwards muutti vuonna 1883 Yhdysvaltoihin, jossa hän liittyi ashtabulalaisen Yhdysvaltain Sanomien toimitukseen. Vähitellen hänestä tuli myös lehden omistaja ja julkaisija. Raittiusliikkeen johtajana toiminut Edwards julkaisi Ashtabulassa myös ensimmäistä amerikansuomalaista raittiuslehteä Perheen Ystävää vuosina 1886–1887. Vuonna 1893 hän muutti Minneapolisiin, jossa Yhdysvaltain Sanomat yhdistettiin Fred Karisen Työmiehen kanssa Amerikan Uutisiksi. Vuonna 1897 Edwards palasi Ashtabulaan, jossa hän perusti Amerikan Sanomat -nimisen viikkolehden. Aktiivisesta toimitustyöstä jo pari vuotta aiemmin vetäytynyt Edwards osti vuonna 1903 Calumetissa ilmestyneen Suomettaren, jolloin lehti sai nimen Amerikan Sanomat ja Suometar. Se saavutti parhaimmillaan yli 11 000 kappaleen levikin, mutta ei lopulta pystynyt kilpailemaan suurten kasvukeskusten poliittisten lehtien kanssa ja lakkasi vuonna 1913. ==Lähteet== Luokka:Amerikansuomalaiset henkilöt Luokka:Yhdysvaltalaiset kustantajat Luokka:Yhdysvaltalaiset toimittajat Luokka:Vuonna 1855 syntyneet Luokka:Vuonna 1919 kuolleet
Popestar

__NOTOC__ Popestar on ruotsalaisen metalliyhtye Ghostin EP-levy, joka julkaistiin 16. syyskuuta 2016. Se sisältää yhden uuden kappaleen ja neljä lainakappaletta, ja sen on tuottanut Tom Dalgety. EP eräänlainen jatkumo vuoden 2015 Meliora -albumille, eikä Papa Emeritus ole tästä syystä vaihtunut edellisten levyjen tapaan. Popestarin julkaisun tiimoilta yhtye tekee marraskuun puoleen väliin ulottuvan Yhdysvaltain syyskiertueen. Popestarilta julkaistiin ennakkoon 12. syyskuuta kappale ”Square Hammer”, joka oli ensisoitossa SiriusXM –radiokanavalla. Kappaleen musiikkivideo julkaistiin EP:n julkaisupäivänä. Video on tribuutti 1920-luvun kauhuelokuville, ja se sisältää samoja elementtejä ”From the Pinnacle to the Pit” -kappaleen, yhtyeen aikaisemman musiikkivideon kanssa. "Square Hammer" julkaistiin neljä päivää myöhemmin myös 7” vinyylisinglenä.Discogs: Ghost – Square Hammer Albumi debytoi Suomen virallisen listan sijalla 12.Musiikkituottajat: Ghost – Popestar == Kappaleet == == Kokoonpano == * Papa Emeritus III – laulu * – kitara * – kitara * – basso * – rummut * – kosketinsoitin === Vierailevat muusikot === * Fia Kempe – taustalaulu (kappaleet ”Missonary Man” ja ”Bible”) * Brian Reed – huuliharppu (kappale ”Missonary Man”) == Arvostelut == * Allmusic: Allmusic review * Distorted Sound Mag: 7/10Distortedsoundmag: Album review * Imperiumi.net: 8.5/10Imperiumi.net: Levyarvio * Kaaoszine: 10/10Kaaoszine: Levyarvio * Mesta.net: Mesta.net: Levyarvio * V2.fi: Ghost: Popestar Viitattu 6.12.2022. == Lähteet == == Aiheesta muualla == * * Luokka:Vuoden 2016 EP:t Luokka:Ghostin albumit
Sinne missä aamu sarastaa

__NOTOC__ Sinne missä aamu sarastaa on metalliyhtye Mokoman 16. tammikuuta 2015 julkaistu single. Kappale on yhtyeen helmikuussa 2015 julkaistulta albumilta Elävien kirjoihin.Mokoma.com: SINNE MISSÄ AAMU SARASTAA -SINGLE/VIDEO JULKI!. viitattu 17.9.2016 Se nousi radiosoittolistan 88. sijalle huhtikuussa, ja ylsi parhaimmillaan sijalle 46 heinäkuussa. Radio Rockin ”Rautaa vai roskaa” -äänestyksessä 85 prosenttia äänestäjistä antoi sille positiivisen arvion.Radio Rock: Rautaa vai roskaa (Mokoma – Sinne missä aamu sarastaa) Yhtyeen laulaja Marko Annala kommentoi Soundin haastattelussa kappaleen syntyä seuraavasti: Kappaleesta tehtiin myös musiikkivideo, jonka ohjasi Vesa Vainio ja kuvasi Tuomas Järvelä. == Lähteet == == Aiheesta muualla == * ”Sinne missä aamu sarastaa” -musiikkivideo YouTube-sivustolla * * Luokka:Mokoman kappaleet Luokka:Vuoden 2015 kappaleet
Valeri Abramov

Valeri Aleksandrovitš Abrаmov (, 22. elokuuta 1956 Jertsevo, Arkangelin alue, Venäjän SFNT – 14. syyskuuta 2016 Moskova) oli Neuvostoliittoa edustanut kestävyysjuoksija. 5 000 metrillä ennätyksekseen 13.11,99 vuonna 1981 juossut Abramov kilpaili samalla matkalla muun muassa Moskovan kesäolympialaisissa 1980 ja Helsingin MM-kilpailuissa 1983. Hän saavutti 3 000 metrillä kolme mitalia sisäratojen EM-kilpailuissa: hopeaa Budapestissä 1983 ja pronssia Grenoblessa 1981 sekä Milanossa 1982.Olympedia Abramov kuoli 60-vuotiaana syyskuussa 2016.http://www.rusathletics.com/nov/news.15571.htm == Lähteet == * === Viitteet === == Aiheesta muualla == * Luokka:Neuvostoliittolaiset kestävyysjuoksijat Luokka:Vuonna 1956 syntyneet Luokka:Vuonna 2016 kuolleet
Lennart Häggroth

Hans Lennart Häggroth (2. maaliskuuta 1940 Ylitornio – 28. elokuuta 2016 Skellefteå) oli ruotsalainen jääkiekkomaalivahti, olympiamitalisti, maailman- ja euroopanmestari. Häggroth saavutti Ruotsin miesten maajoukkueessa olympiahopeaa (samalla MM-hopeaa) Innsbruckissa 1964, maailmanmestaruuden Yhdysvalloissa 1962 ja vielä yhden MM-hopean. Olympia- ja MM-turnauksilla oli myös EM-arvo. Häggroth valittiin vuoden 1962 MM-turnauksen parhaaksi maalivahdiksi.Ruotsin olympiakomiteaOlympics at Sports-Reference Lempinimellä ”Klimpen” tunnettu Häggroth oli urheilu-urallaan alkoholin ongelmakäyttäjä ja kirjoitti aiheesta myös kirjan. Häggroth kuoli 76-vuotiaana Skellefteåssa 28. elokuuta 2016.http://www.expressen.se/sport/hockey/lennart-klimpen-haggroth- ar-dod/ == Lähteet == * Profiili Ruotsin olympiakomitea * Lennart Häggroth Bio, Stats and Results Olympics at Sports-Reference === Viitteet === Luokka:Ruotsalaiset jääkiekkomaalivahdit Luokka:Ruotsalaiset olympiamitalistit Luokka:Jääkiekon maailmanmestarit Luokka:Vuonna 1940 syntyneet Luokka:Vuonna 2016 kuolleet
Victor Burman

Victor Mauritz Burman (1865 – 8. tammikuuta 1941 Hancock) oli amerikansuomalainen sanomalehtien toimittaja ja kustantaja. Raahelaiseen merimiessukuun syntynyt Burman valmistui ylioppilaaksi Oulun suomalaisesta lyseosta vuonna 1887, opiskeli lakitiedettä Helsingin yliopistossa ja työskenteli kanslistina Oulun lääninhallituksessaHolmio, s. 512. Vuonna 1890 Burman muutti Yhdysvaltoihin, jossa hän työskenteli aluksi kaivoksissa, maatiloilla, rautateillä ja konttilaivoissa. Vuonna 1892 Burman osti Alex Leinoselta Michiganin Calumetissa ilmestyneen Amerikan Suomalaisen Lehden ja siirsi sen Hancockiin. Vuonna 1894 Burman muutti Chicagoon, jossa lehti teki pian konkurssin. Sen jälkeen hän osti Hancockista Emil Hendricksonin toimittaman Kuparisaaren Sanomat ja vaihtoi sen nimeksi Amerikan Suomalainen. Burman ajoi lehdessään innokkaasti Suomi-opiston perustamista ja työskenteli myös yhtenä sen ensimmäisistä opettajistaHolmio, s. 539–540.. Vuonna 1899 hän myi Amerikan Suomalaisen Calumetissa perustetulle yhtiölle, joka alkoi julkaista sitä nimellä Suometar. Myöhemmin Burman työskenteli vuonna 1915 perustetun Valvojan ja vuonna 1930 perustetun Oppaan ensimmäisenä toimittajana. ==Lähteet== * ===Viitteet=== Luokka:Amerikansuomalaiset henkilöt Luokka:Yhdysvaltalaiset kustantajat Luokka:Yhdysvaltalaiset toimittajat Luokka:Vuonna 1865 syntyneet Luokka:Vuonna 1941 kuolleet
Billie Burke

Mary William Ethelbert Appleton ”Billie” Burke (7. elokuuta 1884 Washington, D.C. – 14. toukokuuta 1970 Los Angeles, Kalifornia) oli yhdysvaltalainen näyttelijä. Hänet tunnetaan parhaiten roolistaan Glindana elokuvamusikaalissa Ihmemaa Oz (1939). Hän sai Oscar-ehdokkuuden parhaasta naissivuosasta vuonna 1938 roolistaan elokuvassa Ilo irti elämästä. ==Aiheesta muualla== * Luokka:Vuonna 1884 syntyneet Luokka:Vuonna 1970 kuolleet Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät
Nikkeliasetyyliasetonaatti

Nikkeliasetyyliasetonaatti ((C5H7O2)2Ni) on kompleksiyhdiste, jossa keskusionina on nikkeli-ioni ja ligandeina asetyyliasetonimolekyylit. Yhdistettä käytetään katalyyttinä orgaanisen kemian synteeseissä ja orgaanisten nikkeliyhdisteiden valmistamiseen. ==Ominaisuudet== Huoneenlämpötilassa nikkeliasetyyliasetonaatti on vihreää kiteistä ainetta. Vedettömänä kiinteissä olomuodossa se esiintyy rakenteeltaan trimeerinä. Yhdisteestä tunnetaan myös kidevedellinen dihydraatti ((C5H7O2)2Ni·2H2O). Nikkeliasetyyliasetonaattidihydraatista kidevesi poistuu kuumennettaessa sitä alennetussa paineessa 50 °C:n lämpötilaan. Nikkeliasetyyliasetonaatti liukenee veteen, aromaattisiin hiilivetyihin, kloorattuihin hiilivetyihin ja etanoliin. Dietyylieetteriin se ei sen sijaan liukene.D. H. Antonsen & Dayal T. Meshri: Nickel Compounds, Kirk-Othmer Encyclopedia of Chemical Technology, John Wiley & Sons, New York, 2005. Viitattu 17.9.2016Keith Lascelles, Lindsay G. Morgan, David Nicholls & Detmar Beyersmann: Nickel Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 17.9.2016Julien Doyon: Nickel(II) Acetylacetonate, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 17.9.2016 ==Valmistus ja käyttö== Nikkeliasetyyliasetonaattia voidaan valmistaa nikkelikloridin tai muun vesiliukoisen suolan vesiliuoksesta heikon emäksen läsnä ollessa, nikkelioksidista tai nikkelihydroksidista sekä asetyyliasetonista. Nikkeliasetyyliasetonaattia käytetään katalyyttinä useissa orgaanisen kemian reaktioissa. Esimerkiksi alkeenien oligomeroinneissa, syklo-oktatetraeenin valmistuksessa, hapetuksissa ja pelkistyksissä, hydrosilylaatioissa, konjugaattiadditioissa, additioissa kaksois- tai kolmoissidoksiin, ristikytkentäreaktioissa ja toisiintumisissa. Nikkeliasetyyliasetonaatista voidaan valmistaa myös organonikkeliyhdisteitä kuten bis(syklo- oktadieeni)nikkeli(0):llaa, nikkeloseenia ja syklododekatrieeninikkeliä. ==Lähteet== Luokka:Nikkeliyhdisteet
Leif Andersson (painija)

Leif Valter Andersson (s. 13. lokakuuta 1949 Arboga) on ruotsalainen kilpauransa päättänyt kreikkalais-roomalaisen tyylin painija ja Euroopan mestari. Pääasiassa 82 kilogramman painoluokassa kilpaillut Andersson voitti painijanurallaan Euroopan mestaruuden Helsingissä 1973 ja EM-hopeaa Prievidzassa 1980. Hän sijoittui neljänneksi Montréalin kesäolympialaisissa 1976, Moskovan kesäolympialaisissa 1980 ja kolmissa EM- kilpailuissa.International Wrestling DatabaseOlympics at Sports-Reference.com Anderssonin veli Roland Andersson oli myös painin olympiaedustaja ja EM- mitalisti. == Lähteet == * Andersson, Leif (SWE) International Wrestling Database * Leif Andersson Bio, Stats and Results Olympics at Sports- Reference.com * Profiili Ruotsin olympiakomitea === Viitteet === Luokka:Ruotsalaiset kreikkalais-roomalaisen tyylin painijat Luokka:Vuonna 1949 syntyneet Luokka:Elävät henkilöt
Sauli Rantamäki

Sauli Rantamäki (1. toukokuuta 1936 Lappajärvi – 11. toukokuuta 2007 Savonlinna)Martti Utriainen: Sauli Rantamäki HS Muistot. Viitattu 17.9.2016. oli suomalainen animaattori ja kuvittaja. Rantamäki opiskeli Kajaanin seminaarissa ja pääsi 1956 Ateneumin taidekoulun karsintakurssille. Hän kuvitti 1950-luvun lopulla kirjankansia WSOY:lle ja novelleja Yhtyneille Kuvalehdille.Sauli Rantamäki Suomen kuvittajat -blogi 20.7.2007. Viitattu 17.9.2016. Vuonna 1960 Bob Balser palkkasi hänet pääsykokeen pohjalta Fennada- Filmin uudelle animaatiostudiolle, joka tuotti mainosanimaatioita. Balserin lähdettyä Suomesta Rantamäki sai johtaa FA-animaatiota vuosina 1961–1964, minkä jälkeen hän perusti Martti Utriaisen kanssa lyhytikäisen oman studion Stemma Filmin. Heidän tekemänsä lyhyt kokeellinen animaatio Kivimies (1964) sai Valtion elokuvapalkinnon 1965 ja Parhaan lyhytelokuvan Jussin 1966. Rantamäki teki edelleen freelancerina töitä myös Fennadalle. Hän toteutti elokuvan Vodkaa, komisario Palmu (1969) animaatiota ja live-kuvaa yhdistelleet alkutekstit, joita on pidetty yhtenä suomalaisen elokuvan parhaista alkutekstijaksoista. Hänet palkittiin niistä Jussi-kunniakirjalla.Tuula Leinonen: 100 vuotta suomalaista animaatiota, s. 73–77, 238. Aalto ARTS Books, Helsinki 2014. Lisäksi elokuvassa Kaasua, komisario Palmu (1961) taiteilija Kurt Kuurnan maalaukset ovat todellisuudessa Rantamäen tekemiä.Elokuvassa Kaasua, komisario Palmu on paljon taiteilija Kurt Kuurnan (Pentti... Kysy.fi 10.3.2009. Viitattu 17.9.2016. Rantamäki työskenteli 1960- ja 1970-luvulla Balserin Barcelonaan perustamassa tuotantoyhtiössä Pegbar Productionsissa ja osallistui The Jackson 5 -piirrossarjan animointiin. Hän oli pääanimaattorina sarjan yhdessä jaksossa, ”Ray and Charles: Superstars”. Myöhemmin Rantamäki palasi Suomeen ja teki mainoksia sekä dokumentteja Filmi-Jatalle ja Sektor- Filmille. Vuosina 1980–1994 hänellä oli vaimonsa ja kälynsä kanssa oma tuotantoyhtiö Ukontyttäret ja sen kanssa rinnakkaisyhtiö Ukonfilmi, joka tuotti joitain mainoksia. Rantamäki myös suunnitteli vuosina 1986–1989 varhaisen kuvakäsikirjoituksen ja hahmoja tuottaja Michael Franckin puuhaamaan animaatioelokuvaan Sindbad, joka ei lopulta koskaan valmistunut. Rantamäki jätti animaatiot 1990-luvun puolivälissä, mutta jatkoi levynkansien kuvittajana ja logojen suunnittelijana viimeisiin vuosiinsa asti. ==Lähteet== ==Aiheesta muualla== * Luokka:Suomalaiset animaattorit Luokka:Jussi-palkinnon saajat Luokka:Vuonna 1936 syntyneet Luokka:Vuonna 2007 kuolleet
Roland Andersson (painija)

John Roland Andersson (s. 9. syyskuuta 1944 Arboga) on ruotsalainen kilpauransa päättänyt kreikkalais-roomalaisen tyylin painija ja vapaapainija. 90 ja 100 kilogramman painoluokissa kilpaillut Andersson voitti painijanurallaan vuonna 1969 EM-pronssia kummankin painityylin EM- turnauksessa. Hän osallistui myös Münchenin kesäolympialaisiin 1972.International Wrestling DatabaseOlympics at Sports-Reference.com Anderssonin veli Leif Andersson oli myös painin olympiaedustaja ja EM- mitalisti. == Lähteet == * Andersson, Roland (SWE) International Wrestling Database * Roland Andersson Bio, Stats and Results Olympics at Sports- Reference.com * Profiili Ruotsin olympiakomitea === Viitteet === Luokka:Ruotsalaiset kreikkalais-roomalaisen tyylin painijat Luokka:Ruotsalaiset vapaapainijat Luokka:Vuonna 1944 syntyneet Luokka:Elävät henkilöt
Pinkertonin etsivätoimisto (televisiosarja)

Pinkertonin etsivätoimisto (The Pinkertons) on kanadalainen 1860-luvulle sijoittuva rikosdraamasarja, jonka rikostarinat perustuvat todellisiin juttuihin, joita oikea Pinkertonin etsivätoimisto ratkoi alkuaikoinaan. Kanadassa sarjan televisiointi toteutettiin syndikointi-menetelmällä, eli ohjelman esitysoikeudet on myyty useammalle kuin yhdelle asiakkaalle. Kanadassa sarjaa on esittänyt muun muassa CHCH-kanava vuoden 2014 syksystä alkaen. Suomessa Yle TV1 aloitti sarjan esittämisen 16. syyskuuta 2016. == Juoni == Pinkertonin etsivätoimisto kertoo maailman ensimmäisestä yksityisestä etsivätoimistosta, joka syntyi Yhdysvaltojen sisällissodan jälkimainingeissa. Etsivätoimiston perustaja on Amerikkaan suunnannut skotti Allan Pinkerton (Angus Macfadyen), jonka alaisia ovat hänen poikansa William Pinkerton (Jacob Blair), sekä leskeksi jäänyt rouva Kate Warne (Martha MacIsaac). == Rooleissa == == Katso myös == *Pinkertonin etsivätoimisto *Allan Pinkerton == Aiheesta muualla == * * Pinkertonin etsivätoimisto Ylen sivuilla Luokka:2010-luvun kanadalaiset draamasarjat Luokka:2010-luvun rikossarjat Luokka:Kanadalaiset rikossarjat
Juwan Staten

Juwan Staten (s. 21. toukokuuta 1992 Dayton, Ohio) on yhdysvaltalainen koripalloilija, pelipaikaltaan pelintekijä. Staten pelasi yliopistokoripalloa menestyksekkäästi Daytonin ja Länsi-Virginian joukkueissa.College Basketball at Sports-Reference.com Statenia ei varattu NBA:han vuoden 2015 varaustilaisuudessa ja hän siirtyi pelaamaan NBA:n kesäliigaa Sacramento Kingsissä pelaten kuitenkin vain yhdessä ottelussa ennen loukkaantumistaanhttp://www.sacbee.com/sports/nba/sacramento-kings/kings- blog/article27551287.html. Syyskuussa hän teki pelaajasopimuksen NBA-joukkue Golden State Warriorsin kanssa mutta pelasi joukkueessa vain yhden harjoitusottelun ennen kuin Warriors luopui hänestä lokakuussa.http://www.nba.com/warriors/news/warriors-sign-ian-clark-jarell- eddie-tony-mitchell-juwan-statenhttp://www.nba.com/warriors/juwan-staten- waived-20151015 Marraskuussa hän siirtyi Golden State Warriorsin D-liigan farmijoukkue Santa Cruz Warriorsiin.http://santacruz.dleague.nba.com/news/santa-cruz-warriors- announce-2015-training-camp-roster/ Vuoden 2015 lopussa Staten siirtyi kaupan myötä D-liigassa Delaware 87ersiin,http://delaware.dleague.nba.com/news/delaware-87ers-acquire-rights- to-juwan-staten-in-trade-with-santa-cruz-warriors/ joka luopui hänestä helmikuussa.https://web.archive.org/web/20160225202023/http://dleague.nba.com/transactions/ Maaliskuun lopussa 87ers lisäsi Statenin jälleen joukkueeseensa,https://web.archive.org/web/20160401043327/http://dleague.nba.com/transactions/ mutta huhtikuussa tämä siirtyi Eurooppaan, Belgian pääsarjajoukkue Belfius Mons-Hainaut'hin.http://www.sportando.com/en/europe/belgium/196155/belfius- mons-hainaut-inks-juwan-staten-to-replace-amere-may.html#refresh_ce Syyskuussa 2016 Staten siirtyi Suomeen, pääsarjajoukkue Salon Vilppaaseen.http://www.basket.fi/uutiset/kaikki_uutiset/?x122462=42239530http://www.vilpasvikings.fi/uutiset_news_3059.htm == Lähteet == * Juwan Staten – Suomen Koripalloliitto * Profiili West Virginia Mountaineers * Juwan Staten Stats College Basketball at Sports-Reference.com * Profiili D-liiga === Viitteet === == Aiheesta muualla == * Juwan Staten basketball profile eurobasket.com Luokka:Yhdysvaltalaiset koripalloilijat Luokka:Vuonna 1992 syntyneet Luokka:Elävät henkilöt
Mahsun Kırmızıgül

Mahsun Kırmızıgül, tunnetaan myös nimellä Mahsun, (s. 1. tammikuuta 1968 Bingol) on turkkilainen laulaja. Luokka:Turkkilaiset laulajat Luokka:Vuonna 1968 syntyneet Luokka:Elävät henkilöt
Ville Leskinen

Ville Leskinen voi tarkoittaa seuraavia henkilöitä: *Ville Leskinen, suomalainen vuonna 1995 syntynyt jääkiekkoilija *Ville-Valtteri Leskinen (mediassa useimmiten Ville Leskinen), suomalainen vuonna 1994 syntynyt jääkiekkoilija
Kayla Day

Kayla Day (s. 28. syyskuuta 1999 Santa Barbara) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 122 kesäkuussa 2017. Hän nousi junioreiden maailmanlistan ykkössijalle syyskuussa 2016 voitettuaan Yhdysvaltain avointen tyttöjen kaksinpeliturnauksen. Day eteni Yhdysvaltain avointen naisten kaksinpelissä toiselle kierrokselle. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1999 syntyneet Luokka:Elävät henkilöt
Iiro Panula

Iiro Panula (s. 19. toukokuuta 1990) on suomalainen näyttelijä. Hän on esiintynyt muun muassa Tuukka Temosen roolissa elokuvassa Teit meistä kauniin (2016). Panulalla on myös ollut roolit elokuvissa Tummien perhosten koti, Skavabölen pojat ja Korso. == Elokuvat == * Tummien perhosten koti (2008) – Sulkava * Skavabölen pojat (2009) – Evert * Korso (2014) – Hartikainen * Teit meistä kauniin (2016) – Tuukka Temonen * Veljeni vartija (2018) – RZY *Valmentaja (2018) - Jan Wellman == Televisiosarjat == * Heroes of the Baltic Sea (2016) – hylkyrosvo * Sorjonen (2019) - Eetu * Transport (2022) – Jarkko * Karkurit (2024) – vanginvartija == Lähteet == == Aiheesta muualla == * * Luokka:Elävät henkilöt Luokka:Suomalaiset näyttelijät Luokka:Vuonna 1990 syntyneet
Socotá

Socotá on Kolumbian kunta, joka sijaitsee Boyacán departementissa. Se sijaitsee Andien itäpuolella. Tunjaan on matkaa 134 kilometriä. Lähellä sijaitsevia kuntia ovat Jericó, Sativanorte, Pisba, Mongua, Chita, Támara, Sativasur, Tasco, Socha ja Gameza. Socotá perustettiin 19.1.1602. Socotán nimi viittaa muiscojen kieleen ja se tarkoittaa ”auringon ja kyntämisen maata”. Socotásta tuli kunta vuonna 1822. Vuonna 2009 muisteltiin venezuelalaisen vapaustaistelijan Simón Bolívarin käyntiä Socotássa. Socotán asukasluku on 10 039 asukasta. Enemmistö asukkaista on alle 40-vuotiaita. Enemmistö asukkaista on miehiä. == Talous == Kaivosteollisuus on yksi Socotán pääelinkeinoista. Alueella on paljon hiiliteollisuutta. Muita elinkeinoja ovat esimerkiksi maatalous. Socotássa viljellään muun muassa vehnää, ohraa, perunaa, hernepapuja ja erilaisia vihanneksia. Myös karjaa kasvatetaan. == Ilmasto == Socotá kuuluu lämpimään ja lauhkeaan vyöhykkeeseen. Keskilämpötila on 16,4 astetta. Vuosittainen sademäärä on keskimäärin 1 116 millimetriä. == Nähtävyydet == Pisban kansallispuisto sijaitsee Socotássa. Socotán keskustassa sijaitsee Jorge Eliécer Gaitánin puisto. == Lähteet == Luokka:Boyacán kunnat
Maria, Maria

Maria, Maria on vuonna 2007 Yle TV2-kanavalla esitetty viihteellinen keskusteluohjelma, jota juonsi Maria Veitola.Maria, Maria – älyn välähdyksiä, viihteen valoa == Jaksot == === Ensimmäinen tuotantokausi === Jakso Vieraat Ensiesitys 1\. Sofi Oksanen Amin Asikainen 25. tammikuuta 2007 2\. - 1. helmikuuta 2007 3\. - 8. helmikuuta 2007 4\. Aira Samulin Marika Krook 15. helmikuuta 2007 5\. Tomi Metsäketo Heikki Salmela 22. helmikuuta 2007 6\. Kari Hautoniemi Anna-Leena Härkönen Leena Sharma 1. maaliskuuta 2007 7\. Raili Hulkkonen Petri Räisänen 8. maaliskuuta 2007 8\. Rosa Meriläinen Samu-Jussi Koski 15. maaliskuuta 2007 9\. Tommy Tabermann Juha Mieto Erin Anttila Jonna Geagea 22. maaliskuuta 2007 10\. Minna Haapkylä Kaarina Hazard Olli Löytty 29. maaliskuuta 2007 11\. Seela Sella Helena Ahti-Hallberg 5. huhtikuuta 2007 12\. Irina Pamela Tola 12. huhtikuuta 2007 13\. Laura Voutilainen Anna Muurinen 26. huhtikuuta 2007 14\. Mira Luoti Paula Vesala Eero Heinäluoma 17. toukokuuta 2007 15\. Jone Nikula Marja Putkisto 24. toukokuuta 2007 16\. Janne Virtanen Ilkka Koivisto 31. toukokuuta 2007 === Toinen tuotantokausi === Jakso Vieraat Ensiesitys 1\. Jari Sarasvuo Michael Monroe 12. syyskuuta 2007 2\. Arno Kotro Susanna Sievinen 19. syyskuuta 2007 3\. Remu Aaltonen Eero Milonoff 26. syyskuuta 2007 4\. Esko Roine Joel Melasniemi 3. lokakuuta 2007 5\. Outi Mäenpää Lenita Airisto Arja Moilanen 10. lokakuuta 2007 6\. Jyrki Sukula Hjallis Harkimo 17. lokakuuta 2007 7\. Milla Paloheimo 24. lokakuuta 2007 8\. Jouni Hynynen Emma Kimiläinen 31. lokakuuta 2007 9\. Kirsti Paakkanen Katri Helena Jari Sillanpää 7. marraskuuta 2007 10\. Anna Eriksson Heikki Hilander 14. marraskuuta 2007 11\. Paula Koivuniemi Jorma Kääriäinen Riku Niemi 21. marraskuuta 2007 12\. Toivo Sukari Helena Lindgren 28. marraskuuta 2007 13\. Peter Franzén Antti Rokka Henry Hanikka 5. joulukuuta 2007 14\. Hannele Lauri Jenni Vartiainen StarBuck Stark Adder 12. joulukuuta 2007 15\. Vesa Keskinen Antti Tuisku 19. joulukuuta 2007 16\. Kooste syksyn jaksoista 26. joulukuuta 2007 == Lähteet == == Aiheesta muualla == * Maria, Maria Luokka:2000-vuosikymmenen suomalaiset keskusteluohjelmat Luokka:Yle TV2:n televisio-ohjelmat Luokka:Viihdeohjelmat
Vien sut täältä kotiin

Vien sut täältä kotiin on suomalaisen muusikko ja lauluntekijä Lauri Tähkän kolmas sooloalbumi, joka julkaistiin 16. syyskuuta 2016. Albumin on tuottanut Jukka Immonen ja se sisältää yhdeksän kappaletta. Kymmenes kappale nimeltään Oma elämä julkaistiin vain musiikkipalvelu Spotifyssa. Albumi on lyriikoiltaan henkilökohtainen, ja sen teemana on rakkaus. Albumi nousi myös julkaisuviikon jälkeisellä viikolla 38/2016 Suomen virallisen albumilistan ykköseksi.Musiikkituottajat: Lauri Tähkä – Vien sut täältä kotiin Albumilta julkaistiin 22. huhtikuuta 2016 ensimmäinen single Morsian. Kappale oli julkaisupäivänään myös ensiesityksessä, kun Tähkä esiintyi The Voice of Finlandissa. Toinen single Minun Suomeni julkaistiin 2. syyskuuta 2016. Albumilta julkaistiin kolmas single Sinä olet minun 18. marraskuuta 2016. Tähkä järjesti ennen albumin julkaisua ennakkokuuntelutilaisuuksia kolmessa Suomen kaupungissa. Osallistujat tilaisuuksiin arvottiin ja niihin pääsi hakemaan Radio Novan sivuilla olleen kilpailun kautta. Jokaiseen tilaisuuteen arvottiin noin 30–40 henkilöä. Tilaisuuksissa Tähkä kuuntelutti levyään ja kertoi kappaleiden sävellys- ja sanoitustyöstä. == Kappaleet == # # # # # # # # # == Lähteet == Luokka:Vuoden 2016 albumit Luokka:Lauri Tähkän albumit Luokka:Jukka Immosen tuottamat albumit
PS Aaron Manby

PS Aaron Manby oli ensimmäinen rautarunkoinen merellä purjehtinyt höyrylaiva. Vuonna 1822 alus seilasi Lontoosta Pariisiin. Rautaisen höyrylaivan rakentamisen idean oli ajanut läpi nuori ja kunnianhimoinen meriupseeri Charles Napier ja alus valmistettiin Aaron Mandyn omistamassa Horseley Ironworks-ruukissa, Tiptonissa, Staffordshire-kreivikunnassa. Alus sai nimensä valmistajansa mukaan.Black country Musen sivu Alus koottiin Aaron Mandyn ruukissa ja purettiin Napierin tarkastuksen jälkeen ja kuljetettiin sitten osissa Rotherhitheen Thamesin rannalle, jossa se koottiin uudelleen sekä varustettiin heiluvasylinterisellä höyrykoneelle, jossa oli kaksi sylinteriä. Manby oli saanut vuonna 1821 patentin 4558 ("Oscilating engine") heiluvasylinteriselle höyrykoneelle laivakäyttöön. Höyrykone valmistettiin John Pennin (senior) ruukissa, joka sijaitsi kokoonpanopaikan lähellä. Aluksen pituus oli 32 metriä, leveys 5,2 metriä ja paino 120 tonnia. Siipirattaan halkaisija oli 3,2 metriä, mutta leveys vain 76 senttiä, jotta alus pystyi liikennöimään Seinen kapeikoissa. Alus ei ollut ensimmäinen rautarunkoinen laiva, proomu Comet oli tehty pari vuotta aikaisemmin, mutta silti tuohon aikaan suhtauduttiin epäilevästi rautaisten alusten pysymiseen pinnalla. PS Aaron Mandy pysyi pinnalla myös höyrykoneen kanssa ja saavutti 9 solmun nopeuden.Revolvy sivusto, Aaron Mandy artikkeli Matkalla Lontoosta Pariisiin vuonna 1822 aluksen kapteenina oli Charles Napier ja konemestarina Aaron Mandyn poika Charles Mandy. Aluksen keskinopeus oli 8 solmua. Aluksella tehtiin muutama edestakainen Lontoo-Pariisimatka, mutta sitten se myytiin Ranskaan. Siellä se liikennöi vuoteen 1830 ja sen jälkeen se siirtyi Loire- joelle, jossa se oli käytössä 25 vuotta kunnes romutettiin vuonna 1855. == Lähteet == == Aiheesta muualla == *Grace's Guide to British Industrial History Luokka:Höyrylaivat Luokka:Yhdistyneen kuningaskunnan vesiliikenne
M/T Wiikinki

M/T Wiikinki oli suomalainen tankkilaiva, joka oli valmistuttuaan vuonna 1952 Suomen suurin alus. Se oli vuosina 1953–1969 asti Antti Wihurin varustamon Suomen Tankkilaiva Oy:n omistuksessa, kunnes se myytiin panamalaiselle Compania de Navegacion San Agustin SA:lle ja sai lyhyemmän nimen Wikinki. Keväällä 1972 alus vaurioitui juututtuaan jäihin Kanadan St. Lawrencen lahdella matkalla Antwerpenistä Quebeciin. Se todettiin korjauskelvottomaksi ja myytiin Espanjaan romutettavaksi.M/T Wiikinki , Äänimeri-sivusto. Viitattu 17.9.2016.Wiikinki (1953–1969), Laivakortti #892, Suomen kauppalaivastotietokanta. Viitattu 17.9.2016. ==Lähteet== Luokka:Tankkerit
Sorrenton niemimaa

Sorrenton niemimaa on Tyrrhenanmereen työntyvä niemimaa Etelä-Italiassa Campanian alueella. ==Maantiede== Sorrenton niemimaan pohjoispuolella on Napolinlahti ja Sorrenton rannikko sekä eteläpuolella Salernonlahti ja Amalfin rannikko. Niemimaa jakautuu samalla kahteen eri maakuntaan. Pohjoinen puoli kuuluu Napolin metropolikaupunkiin ja eteläpuoli Salernon maakuntaan. Niemimaan selkärankana on Monti Lattarin vuoristo. Niemimaan jatkeena merellä oleva Caprin saari on aikoinaan ollut yhteydessä mantereeseen. Niemimaan maasto on vaihtelevaa, jossa vuorottelevat erikorkuiset huiput ja syvät laaksot.Sorrenton matkailusivut Sorrenton niemimaalla on yli 500 kilometriä merkittyjä vaelluspolkuja.Monti Lattari ==Maatalous== Sorrenton niemimaalla viljellään runsaasti sitruunapuita. Lisäksi siellä viljellään myös muita sitruspuita sekä oliivipuita ja viiniköynnöksiä. Sorrenton matkailusivut ==Lähteet== ==Aiheesta muualla== Luokka:Italian maantiede Luokka:Campania